paragraph_text: mini|250px|Aviogenex Tu-134, sličan onome koji je sudjelovao u nesreći. 23. svibnja 1971. godine Aviogenexov let 130 raspao se pri "tvrdom slijetanju" na pisti zračne luke na otoku Krku. Bio je to međunarodni čarter putnički let od zračne luke Gatwick u Londonu do zračne luke Rijeka u Hrvatskoj. Tupoljev Tu-134A koji je opsluživao let pretrpio je strukturni kvar tijekom slijetanja. Zrakoplov se prevrnuo i zapalio, usmrtivši 78 ljudi. Pad je postao prva nesreća Tupoljeva Tu-134 od ulaska u službu putničkog prometa. Do tog vremena bila je to najveća zrakoplovna katastrofa u Jugoslaviji.